San Benito apygarda

San Benito apygarda (angl. San Benito County) – Jungtinių Amerikos Valstijų apygarda, esanti Kalifornijos vakarinėje dalyje. Pagal 2021 m. duomenis, San Benito apygardoje gyveno 66 677 žmonės. Apygardoje yra tik du miestai, vienas iš jų – Holisteris, jame taip pat yra įsikūrusi apygardos būstinė. Apygardoje iškilę Kalifornijos pakrantės kalnai. Apygarda įsikūrusi į vakarus nuo Fresno apygardos, į pietryčius nuo San Chozės ir į rytus nuo Salino.

Istorija 
San Benito apygarda įkurta 1874 m. iš Monterėjaus apygardos dalių. O vėliau, 1887 m., dalys Mersedo ir Fresno apygardų buvo atiduotos San Benito apygardai. Pavadinta pagal San Benito upę, tekančią pro apygardą.

Gyventojai 
2020 m. duomenimis San Benito apygardoje gyveno 33,4 % baltųjų, 2,62 % mišrios rasės, 2,55 % azijiečių, 0,77 % afroamerikiečių, 0,5 % kitų rasių ir 60,1 % lotynoamerikiečių kilmės gyventojų.

Šaltiniai 

Kalifornijos apygardos